section_heading: Organizacija
paragraph_text: Pierre Giffard, urednik popularnog časopisa toga vremena Le Petit Journal, imao je već iskustva u organiziranju biciklističkih natjecanja. Ovoga puta odlučio je organizirati natjecanje motornih vozila, te je pišući u broju časopisa Le Petit Journal za 19. prosinca 1893. pod pseudnimom Jeans sans Terre, predložio organiziranje natjecanja kočije bez konja (Voitures sans Chevaux), tijekom sljedeće godine. Razlog organiziranja natjecanja bio je potaknuti zanimanje za automobilizam i razviti francusku proizvodnju automobila, kao i davanje publiciteta časopisu Le Petit Journal. U početku je cilj bio za tri sata prijeći 50 kilometara, da bi kasnije bilo promijenjeno u četiri sata jer bi se mnogi natjecatelji natjecali s izvornom prosječnom "opasno velikom" brzinom od 16 km/h. Konačna ruta od Porte Maillota iz Pariza do Rouena iznosila bi 126 kilometara. Izgled svakog automobila smatrao se nebitnim. Sve što se tražilo bilo je da se automobil kreće pod vlastitim pogonom.<ref> The 1894 Paris‑Rouen Trial, the very first competitive motorsport event - Goodwood Road and Racing (eng.) Objavljeno 5. lipnja 2019. Pristupljeno 16. prosinca 2019.